ถ้าเรามีอะไรกันกับแฟนแบบไม่สวมถุงยางแต่เอาออกมาหลั่งนอกทันแล้วน้ำอสุจิมาโดนอวัยวะเพศเรานิดหนึ่งเรารีบไปล้างมีโอกาสท้องไหมคะ
สวัสดีค่ะ การมีเพศสัมพันธ์ โดยใช้วิธีการหลั่งนอกนั้น ถือว่ามีประสิทธิภาพต่ำในการคุมกำเนิด โดยจะมีโอกาสตั้งครรภ์ได้ประมาณ 4%-22% ส่วนการที่น้ำอสุจิไปโดนอวัยวะเพศ หากโดนปากช่องคลอด ก็อาจมีโอกาสตั้งครรภ์ได้ค่ะหากไม่แน่ใจ ก็ควรทานยาคุมฉุกเฉินป้องกันไว้ โดยควรรีบทานให้เร็วที่สุดหลังจากที่มีเพศสัมพันธ์ เพื่อให้เกิดประสิทธิภาพสูงสุด แต่ไม่ควรเกิน 72 ชั่วโมงหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ